# ศิธา ทิวารี
นาวาอากาศตรี ศิธา ทิวารี (เกิด 6 พฤศจิกายน พ.ศ. 2507) ชื่อเล่น ปุ่น เป็นนักการเมืองและอดีตนายทหารอากาศชาวไทย อดีตเลขาธิการ และอดีตประธานคณะกรรมการอำนวยการและพัฒนาพรรคไทยสร้างไทย อดีตผู้ประสานคณะกรรมการยุทธศาสตร์การเลือกตั้งพรรคเพื่อไทย อดีตประธานคณะกรรมการบริหาร บริษัท ท่าอากาศยานไทย จำกัด (มหาชน)ประธานคณะกรรมการบริษัท ทอท.  อดีตที่ปรึกษารัฐมนตรีว่าการกระทรวงมหาดไทย อดีตโฆษกประจำสำนักนายกรัฐมนตรี ในรัฐบาล ทักษิณ ชินวัตร อดีตสมาชิกสภาผู้แทนราษฎรกรุงเทพมหานคร และอดีตกรรมการบริหารพรรคไทยรักไทย 

 ประวัติ 
นาวาอากาศตรี ศิธา ทิวารี  เกิดเมื่อวันที่ 6 พฤศจิกายน พ.ศ. 2507 เป็นบุตรของมานพ ทิวารี  กับ หม่อมราชวงศ์จารุวรรณ ทิวารี (ราชสกุลเดิม: วรวรรณ) เป็นพระนัดดาของหม่อมเจ้าดุลภากร วรวรรณ พระโอรสในพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ กับหม่อมอินทร์  สำเร็จการศึกษาชั้นประถมศึกษาและมัธยมศึกษาตอนต้นจากโรงเรียนเซนต์ดอมินิก รุ่นที่ 15, มัธยมศึกษาตอนปลาย จากโรงเรียนเตรียมอุดมศึกษา, โรงเรียนเตรียมทหารรุ่นที่ 24 (ตท.24) โดยเป็นประธานรุ่น และปริญญาตรี วิทยาศาสตรบัณฑิต จากโรงเรียนนายเรืออากาศ 

ศิธาสมรสกับอาทิกา ท่อแก้ว ลูกครึ่งไทย-ญี่ปุ่น และมิสมอเตอร์โชว์ ปี 2005 เมื่อวันที่ 1 กันยายน พ.ศ. 2550 มีบุตรด้วยกัน 4 คนรู้หรือไม่? ทนายส่วนตัว "น.ต.ศิธา" เคยทำคดี "มิลลิ" คอลเอาต์ - Sanook. 1 ในนั้นคือ มินนี่ ศิธรินทร์ ทิวารี

 การทำงาน 
หลังจากจบการศึกษาเขาได้เข้ารับราชการในสังกัดกองทัพอากาศ เป็นนักบินเครื่องบินขับไล่ F-5 และ นักบินเครื่องขับไล่ F-16 มีสัญญาณเรียกขานว่า เจแปน (Japan) ซึ่งพ้องกับชื่อเล่นคือปุ่น โดยรับราชการเป็นนักบินกว่า 8 ปี จนได้รับตำแหน่งสุดท้ายก่อนลาออกจากราชการ คือ รองหัวหน้าแผนกแผนร่วม กองนโยบายและแผน กรมยุทธการ กองทัพอากาศ ระหว่างที่รับราชการเคยมีผลงานในวงการบันเทิง เช่น ร่วมแสดงในละครโทรทัศน์ในปี พ.ศ. 2538 โดยการชักชวนของยุรนันท์ ภมรมนตรี รวมถึงถ่ายแบบนิตยสารและโฆษณา

จากนั้นจึงลาออกจากราชการมาลงสมัครเข้ารับการเลือกตั้งเป็นสมาชิกสภาผู้แทนราษฎร สังกัดพรรคไทยรักไทย และได้รับการแต่งตั้งเป็นโฆษกประจำสำนักนายกรัฐมนตรีคำสั่งสำนักนายกรัฐมนตรี ที่ 299/2545 เรื่อง แต่งตั้งข้าราชการการเมือง ราชกิจจานุเบกษา เล่ม 119 ตอน 92ง วันที่ 14 พฤศจิกายน พ.ศ. 2545 และรองเลขาธิการนายกรัฐมนตรีฝ่ายการเมืองคำสั่งสำนักนายกรัฐมนตรี ที่ 67/2548 เรื่อง แต่งตั้งข้าราชการการเมืองราชกิจจานุเบกษา เล่ม 122 ตอนพิเศษ 49ง วันที่ 7 กรกฎาคม พ.ศ. 2548 โดยมีชื่อที่ได้รับการเรียกอย่างไม่เป็นทางการจากสื่อมวลชนและ บุคคลทั่วไปว่า "ผู้พันปุ่น" ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

ภายหลังเขาได้เข้าร่วมงานกับพรรคเพื่อไทย และได้รับหน้าที่ผู้ประสานคณะกรรมการยุทธศาสตร์การเลือกตั้งพรรคเพื่อไทย ต่อมาได้ลาออกจากพรรคเพื่อไทย และเข้าร่วมงานกับพรรคไทยสร้างไทย

ในปี พ.ศ. 2565 ศิธา ได้ลงสมัครรับเลือกตั้งในการเลือกตั้งผู้ว่าราชการกรุงเทพมหานคร พ.ศ. 2565 ในสังกัดพรรคไทยสร้างไทย แต่ไม่ได้รับเลือกตั้ง ปีต่อมาเขาลงสมัคร ส.ส. แบบบัญชีรายชื่อ และได้รับการเสนอชื่อเป็นนายกรัฐมนตรีในการเลือกตั้งใหญ่เดือนพฤษภาคม ในสังกัดพรรคเดิม แต่ไม่ได้รับเลือกตั้งเช่นกัน

ภายหลังการเลือกตั้ง ศิธามีบทบาททางการเมืองในสื่อมวลชนและสังคมออนไลน์ จนได้รับการกล่าวถึงในสังคมออนไลน์และเรียกฉายาว่า "แด๊ดดี้ศิธา"รู้จัก"ผู้พันปุ่น" แด๊ดดี้ศิธา ทิวารี เจ้าของวาทะสนั่นโซเชียล Advance MOU ต่อมาในวันที่ 27 ตุลาคม พ.ศ. 2566 นาวาอากาศตรีศิธาได้ยื่นหนังสือลาออกจากสมาชิกพรรคไทยสร้างไทย"แด๊ดดี้ปุ่น" น.ต.ศิธา ทิวารี ยื่นลาออก จากสมาชิก พรรคไทยสร้างไทย แล้ว

  สมาชิกสภาผู้แทนราษฎร 

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กรุงเทพมหานคร เขต 9 สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กรุงเทพมหานคร เขต 9 สังกัดพรรคไทยรักไทย

 ผลงานละครโทรทัศน์ 

|-
| rowspan = "1" align = "center"| 2538 || aling = "center"| ความรักสีดำ || align = "center"| นักบินแฟนเก่าของมายาวี
|}

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราช อิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๓๒, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๖๗, ๔ ธันวาคม ๒๕๔๕

 ลำดับสาแหรก 

</center>